钦定古今图书集成/理学汇编/学行典/第245卷 > 王孙谋
## 钦定古今图书集成/理学汇编/学行典/第245卷 > 王孙谋

按《庐江县志》：“王孙谋，字贻之，号燕麟。万历丙午，中副
车，以争元乙之后，奉恩例贡。博洽经史，究心《皇极》《西
铭》诸书，干敏练达，凡邑中利民兴作大事，辄赞令成
之。如议建尊经阁以培学基，修五经图，改新河水，建
重闸滚坝，敌台城壕，贼不能攻。戊子无巢贼至，所活
尤众。生平赈饥济乏，赠棺抚孤，事不能尽述。卒年七”
十。孙凤鼎贵，咸以为“食报”云。